《雍千秋有东岩诗信师古和之矣次其韵》
宋代·侯宾

洼山插曾云，古诗荫修柏。琅玕缭疏垣，为供窗户碧。

地灵轻俗缭，尽扫尘埃迹。一新堂殿容，共诧今胜昔。

朅来厕嘉践，深衣曳方舄。荒□障□风，积润藓侵壁。

可人茶供甘，乳窦出寒液。□龛明石像，断碑摸铁画。

湍江激崩岸，道路几更易。群山碧参差，眼境多克获。

穷幽老不能，负我登山屐。狂歌击唾壶，醉墨纷狼藉。

作者简介：侯宾，芗溪（今江西都昌）人。高宗绍兴二十一年（一一五一）前后知新城县（明正德《建昌府志》卷一二），后以右朝散郎知忠州军（《金石苑·阆中》）。